Source: http://legislatie.just.ro/Public/DetaliiDocumentAfis/46447
Timestamp: 2019-06-27 03:17:59+00:00
Document Index: 38895795

Matched Legal Cases: ['HOTĂRÂRE nr. 1', 'Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9']

HG 1105 25/09/2003 - Portal Legislativ
HOTĂRÂRE nr. 1.105 din 25 septembrie 2003privind reorganizarea Regiei Naţionale a Pădurilor - Romsilva
Publicat în MONITORUL OFICIAL nr. 678 din 26 septembrie 2003
În temeiul art. 107 din Constituţie şi al art. 11 din Legea nr. 26/1996 - Codul silvic, cu modificările şi completările ulterioare,Guvernul României adopta prezenta hotărâre. + Articolul 1 (1) Regia Naţionala a Pădurilor - Romsilva se organizează prin reorganizarea Regiei Naţionale a Pădurilor, care se desfiinţează. ... (2) Regia Naţionala a Pădurilor - Romsilva este persoana juridică, cu sediul central în municipiul Bucureşti, bd. general Gheorghe Magheru nr. 31, sectorul 1, şi funcţionează pe bază de gestiune economică şi autonomie financiară, exercitând şi atribuţii de serviciu public cu specific silvic şi de autoritate hipica naţionala, în conformitate cu prevederile regulamentului de organizare şi funcţionare prevăzut în anexa nr. 1. ... (3) Unităţile din structura Regiei Naţionale a Pădurilor - Romsilva sunt prevăzute în anexa nr. 2. ... (4) Structurile organizatorice şi functionale ale unităţilor prevăzute în anexa nr. 2 se aproba de Consiliul de administraţie al Regiei Naţionale a Pădurilor - Romsilva. ... (5) Regia Naţionala a Pădurilor - Romsilva funcţionează sub autoritatea Ministerului Agriculturii, Pădurilor, Apelor şi Mediului. ... + Articolul 2Organele de conducere ale Regiei Naţionale a Pădurilor - Romsilva sunt consiliul de administraţie şi managerul - directorul general. + Articolul 3Atribuţiile principale ale managerului - directorului general sunt: a) asigura organizarea, conducerea şi gestionarea activităţii curente a Regiei Naţionale a Pădurilor - Romsilva; ... b) răspunde, în condiţiile legii, de aducerea la îndeplinire a obiectivelor şi criteriilor de performanţă manageriale stabilite pentru Regia Naţionala a Pădurilor - Romsilva; ... c) numeşte echipele manageriale de la nivelul Regiei Naţionale a Pădurilor - Romsilva şi a unităţilor din structura acesteia; ... d) verifica anual, printr-o comisie desemnată în acest scop, competenţa profesională a echipei manageriale numite la nivelul Regiei Naţionale a Pădurilor - Romsilva şi al unităţilor şi subunitatilor din structura acesteia, luând măsuri de înlocuire din funcţie în cazul în care nu corespunde limitelor şi exigenţelor impuse pentru realizarea criteriilor de performanţă; ... e) selecteaza, angajează, suspenda şi, după caz, desface contractul de muncă al personalului salariat al Regiei Naţionale a Pădurilor - Romsilva; ... f) stabileşte măsuri, potrivit legii, pentru angajarea răspunderii disciplinare, materiale, civile, penale sau contravenţionale a angajaţilor Regiei Naţionale a Pădurilor - Romsilva, în cazul neîndeplinirii de către aceştia a obligaţiilor de serviciu ce le revin; ... g) negociaza şi încheie cu sindicatele contractul colectiv de muncă la nivelul Regiei Naţionale a Pădurilor - Romsilva şi contractele individuale de muncă ale salariaţilor din aparatul central al acesteia, precum şi ale conducerilor unităţilor din subordine; ... h) reprezintă şi angajează Regia Naţionala a Pădurilor - Romsilva prin semnatura, în relaţiile cu terţe persoane fizice sau juridice din ţara ori din străinătate, în limita competentelor aprobate de consiliul de administraţie şi în condiţiile legii. ... + Articolul 4Managerul - directorul general este ordonator de credite în condiţiile prevăzute de lege. + Articolul 5În exercitarea atribuţiilor sale, managerul - directorul general emite ordine şi decizii. + Articolul 6 (1) Patrimoniul propriu al Regiei Naţionale a Pădurilor - Romsilva înregistrat în evidentele contabile totalizează 886.820.364 mii lei la data de 30 iunie 2003, fiind constituit prin însumarea patrimoniilor unităţilor din structura sa. ... (2) Patrimoniul şi personalul unităţilor din structura Regiei Naţionale a Pădurilor - Romsilva, prevăzute în anexa nr. 2, se preiau conform Ordonanţei de urgenta a Guvernului nr. 59/2000 privind Statutul personalului silvic, aprobată şi modificată prin Legea nr. 427/2001, şi Legii nr. 53/2003 - Codul muncii prin aprobarea Consiliului de administraţie al Regiei Naţionale a Pădurilor. ... (3) Încadrarea în noile structuri organizatorice a personalului existent la data intrării în vigoare a prezentei hotărâri se face pe baza verificării cunoştinţelor profesionale, în condiţiile prevăzute de lege, în limita posturilor disponibile. ... (4) Reincadrarea în noile structuri organizatorice şi în numărul de posturi aprobat se face în termen de 45 de zile de la data intrării în vigoare a prezentei hotărâri. ... + Articolul 7Regia Naţionala a Pădurilor - Romsilva are ca obiect de activitate: a) aplica strategia naţionala în domeniul silviculturii şi acţionează pentru apărarea, conservarea şi dezvoltarea durabila a fondului forestier proprietate publică a statului, pe care îl administrează, precum şi pentru gospodărirea fondurilor de vânătoare şi de pescuit atribuite, potrivit legii, pentru recoltarea şi valorificarea, prin acte şi fapte de comerţ, a produselor specifice fondului forestier, potrivit prevederilor legale, în condiţii de eficienta economică, exercitând şi atribuţii de serviciu public cu specific silvic; ... b) coordonează şi implementeaza Programul naţional de ameliorare genetica a cabalinelor, conservarea patrimoniului genetic naţional, constituit din totalitatea populatiilor de cabaline cu valoare genetica ridicată, creştere, ameliorare, calificare şi perfecţionare a efectivelor de cabaline în rasa pura. ... + Articolul 8Anexele nr. 1 şi 2 fac parte integrantă din prezenta hotărâre. + Articolul 9Pe data intrării în vigoare a prezentei hotărâri se abroga Hotărârea Guvernului nr. 173/2001 privind reorganizarea Regiei Naţionale a Pădurilor, publicată în Monitorul Oficial al României, Partea I, nr. 49 din 29 ianuarie 2001, cu modificările şi completările ulterioare, precum şi orice alte dispoziţii contrare.PRIM-MINISTRUADRIAN NASTASEContrasemnează:---------------p. Ministrul agriculturii,pădurilor, apelor şi mediului,Petre Daea,secretar de statp. Ministrul finanţelor publice,Gheorghe Gherghina,secretar de statMinistrul muncii,solidarităţii sociale şi familiei,Elena DumitruBucureşti, 25 septembrie 2003.Nr. 1.105. + Anexa 1REGULAMENT 25/09/2003 + Anexa 2UNITĂŢILEdin structura Regiei Naţionale a Pădurilor - Romsilva
I. Unităţi fără personalitate juridică - direcţii silvice
1. Alba Iulia Municipiul Alba Iulia
2. Alexandria Municipiul Alexandria
3. Arad Municipiul Arad
4. Bacău Municipiul Bacău
5. Baia Mare Municipiul Baia Mare
6. Botoşani Municipiul Botoşani
7. Braşov Municipiul Braşov
8. Bucureşti Municipiul Bucureşti
9. Buzău Municipiul Buzău
10. Bistriţa Municipiul Bistriţa
11. Cluj-Napoca Municipiul Cluj-Napoca
12. Constanţa Municipiul Constanţa
13. Craiova Municipiul Craiova
14. Deva Municipiul Deva
15. Drobeta-Turnu Severin Municipiul Drobeta-Turnu Severin
16. Focşani Municipiul Focşani
17. Iaşi Municipiul Iaşi
18. Miercurea-Ciuc Municipiul Miercurea-Ciuc
19. Oradea Municipiul Oradea
20. Piatra-Neamţ Municipiul Piatra-Neamţ
21. Piteşti Municipiul Piteşti
22. Ploieşti Municipiul Ploieşti
23. Râmnicu Vâlcea Municipiul Râmnicu Vâlcea
24. Reşiţa Municipiul Reşiţa
25. Satu Mare Municipiul Satu Mare
26. Sfântu Gheorghe Municipiul Sfântu Gheorghe
27. Sibiu Municipiul Sibiu
28. Slatina Municipiul Slatina
29. Slobozia Municipiul Slobozia
30. Suceava Municipiul Suceava
31. Târgovişte Municipiul Târgovişte
32. Târgu Jiu Municipiul Târgu Jiu
33. Târgu Mureş Municipiul Târgu Mureş
34. Timişoara Municipiul Timişoara
35. Tulcea Municipiul Tulcea
36. Vaslui Municipiul Vaslui
37. Zalău Municipiul Zalău
II. Alte unităţi de profil cu personalitate juridică
38. Institutul de Cercetări şi Amenajări Silvice Municipiul Bucureşti